google/wiki40b huggingface dataset:
स्वास्थ्य बीमा

स्वास्थ्य बीमा (अंग्रेज़ी:हेल्थ इंश्योरेंस) बीमाधारक या उसके आश्रितों को धारक की स्वास्थ्य समस्या, दुर्घटना या मृत्यु आदि की स्थिति में आर्थिक सहायता देता है। स्वास्थ्य बीमा पॉलिसी खरीदते समय सबसे पहले यह जानकारी लेनी चाहिये कि क्या आपको हेल्थ इंश्योरेंस चाहिए। इसके साथ ही कितनी कीमत के बीमा कवर की आवश्यकता है, इसका भी आकलन कर लेना चाहिये। यदि गंभीर रोग के लिए बीमा कवर लेना हो तो ये अवश्य पता कर लेना चाहिये कि कौन-कौन सी बीमारियों का बीमा होता है।
इस स्थिति में स्पिलिटिंग पॉलिसी लाभदायक होती है। कीमत के लिहाज से, परिवार के सबसे बड़े सदस्य के लिए अलग से पॉलिसी ली जा सकती है। सामान्यत: सभी बीमा कंपनियां बीमाधारक के साथ, उसकी पत्नी व दो बच्चों को एक ही पॉलिसी में कवर करती है। वहीं कुछ पॉलिसी आश्रित माता-पिता को भी कवर करती है।

कीमत

पॉलिसी की कुल कवरेज कीमत का निर्धारण लोगों की संख्या जिनको पॉलिसी के माध्यम से कवर करना चाहते हैं, बीमाधारक की स्वास्थ्य सुरक्षा की गणना, साथ ही वर्तमान में विभिन्न स्रोतों से मिलने वाले कवरेज को ध्यान में रखकर होती है। धारक के लिए यह अत्यावश्यक है कि परिवार के साथ वाली पॉलिसी के साथ, स्वयं की स्वास्थ्य बीमा पॉलिसी भी खरीदे। यहां वेतनभोगियों के लिये ये ज्ञान आवश्यक होता है कि उनके कार्यालय द्वारा की जाने वाली स्वास्थ्य बीमा पॉलिसी तभी तक मान्य होती है, जब तक उस कार्यालय से जुड़े होते हैं। कार्यालय को छोड़ने के बाद शर्तें बदल जाती हैं।
तलत अज़ीज़

तलत अजीज (उर्दू: طلعت عزیز) (जन्म ११ नवंबर १९५६) भारत के हैदराबाद के एक लोकप्रिय गज़ल गायक हैं।
धिमे

जनसंख्या

नेपाल के २००१ का जनगणना अनुसार धिमे का जनसंख्या ५२३० है। इसमै पुरुष ५१% और महिला ४९% है।
मिथुबेन पेटिट

मिथुबेन होर्मसजी पेटिट (11 अप्रैल 1892 - 16 जुलाई 1973) भारतीय महिला स्वतंत्रता कार्यकर्ताओं की एक अग्रणी सैनानी थी, जिन्होंने महात्मा गांधी के दांडी मार्च में भी भाग लिया था।

जीवन

मिथुबेन पेटिट का जन्म 11 अप्रैल 1892 को बॉम्बे (मुंबई) के एक समृद्ध पारसी परिवार में हुआ था, उनके पिता सर दीनशॉ मानेजी पेटिट थे जो एक प्रसिद्ध उद्योगपति और बैरोनेट थे।

भारतीय स्वतंत्रता आन्दोलन

युवा पेटीट अपनी मौसी से प्रभावित थी जो गांधी की अनुयायी, और राष्ट्रीय स्त्री सभा की सचिव थी। कस्तूरबा गांधी और सरोजिनी नायडू के साथ पेटीट ने दांडी मार्च में एक प्रमुख भूमिका निभाई थी, कस्तूरबा गांधी के साथ साबरमती से मार्च शुरू होने के बाद, 6 अप्रैल 1930 को सरोजिनी नायडू के साथ मिलकर उन्होंने दांडी में पहली बार नमक उठाकर कानून तोड़ा और उन्होंने 9 अप्रैल 1930 को भीमराद में पुन: उल्लंघन दोहराया। यात्रा भारतीय स्वतंत्रता आंदोलन की सबसे महत्वपूर्ण घटना में से एक है। उस समय जब महिलाओं को पीछे रखा जाता था (भारत में उस समय पितृसत्तात्मक संस्कृति के कारण), पेटिट उन तीन महिलाओं में से एक थी जिन्होंने यात्रा में एक महत्वपूर्ण भूमिका निभाई और नमक पर कर के खिलाफ नागरिक अवज्ञा की। पेटिट ने 1928 के बारडोली सत्याग्रह में भाग लिया जो ब्रिटिश राज के खिलाफ "कोई कर नहीं" अभियान था, जहां उन्होंने सरदार पटेल के मार्गदर्शन में काम किया था। पेटिट भारत में शराब विरोधी आंदोलन में महत्वपूर्ण भूमिका निभाई थी और महात्मा गांधी के साथ समय बिताते हुए उन्हें गुजरात में अनुसूचित जनजातियों के साथ शराब के मुद्दे की व्याख्या करती थी।

सामाजिक कार्य

पेटीट ने मारोली में एक आश्रम स्थापित किया जिसे कस्तूरबा वनात शाला कहा जाता है, जिसमें परिवारों से वंचित आदिवासी, हरिजन बच्चों को आत्मनिर्भर बनाने के लिए फिशर लोक कताई, कार्डिंग, बुनाई, डेयरी खेती, चमड़े के काम और सिलाई में डिप्लोमा कोर्स पढ़ाया जाता है। उन्होंने मानसिक रूप से बीमार मरीजों के इलाज के लिए उसी नाम का एक अस्पताल भी खोला था।
16 जुलाई 1973 को उनकी मृत्यु हो गई।

सम्मान

पेटीत को 1961 में उनके सामाजिक कार्य के लिए पद्मश्री से सम्मनित किया गया था।<ref>"Mithuben Petit Padma Shri". pib.nic.in/archive/docs. Archived from the original on 28 July 2017. अभिगमन तिथि: 2017-07-06.</ref
बढ़ाकोटरा

बढ़ाकोटरा तहसील मऊ, ज़िला वांदा, उत्तर प्रदेश में स्थित एक ऐतिहासिक स्थान है। बढ़ाकोटरा मध्यकालीन हिन्दू मंदिर और मूर्तियों के अवशेषों के लिए उल्लेखनीय है। बढ़ाकोटरा में कर्कोटनाग शिव का मंदिर है।
गणितीय नियतांक

गणितीय नियतांक (mathematical constant) वह संख्या (प्राय: वास्तविक संख्या) है जो गणित में स्वभावत: उत्पन्न होती हैं। उदाहरण - पाई (π), आयलर संख्या ई (e) आदि।
गणगौर घाट

गणगौर घाट (अंग्रेज़ी: Gangaur Ghat) जिसे गणगौरी घाट भी कहते हैं। यह एक घाट है जो भारत के राजस्थान राज्य के उदयपुर ज़िले की पिछोला झील के निकट स्थित है। साथ ही इस घाट के नजदीक जगदीश चौक भी है यह बागोर-की-हवेली दर्शनीय स्थल का एक लोकप्रिय हिस्सा है।

अवलोकन

गणगौर घाट जो कि उदयपुर ज़िले का एक लोकप्रिय स्थल जहां कई सांस्कृतिक कार्यक्रमों का आयोजन होता है।

गणगौर त्यौहार

गणगौर राजस्थान राज्य का एक प्रसिद्ध स्थानीय त्यौहार है यह त्यौहार मुख्यतः महिलाओं का है। गणगौर का पारंपरिक जुलूस सिटी पैलेस से शुरू होता है, और शहर के कई अन्य जगहें, जो शहर के विभिन्न क्षेत्रों से गुजरता हैं। जुलूस की अध्यक्षता एक पुरानी पालकी, रथ, बैलगाड़ी और लोक कलाकारों द्वारा प्रदर्शन किया जाता है। जुलूस के पूरा होने के बाद, गण और गौरी की मूर्तियां इस घाट में लाई जाती हैं और यहाँ से पिछोला झील में विसर्जित किया जाता है।

जल-झूलनी एकादशी

जल-झूलनी एकादशी या जल-झूलनी ग्यारस एक लोकप्रिय कार्यक्रम है जो गणगौर घाट पर मनाया जाता है। शुक्ल पक्ष के और कृष्ण पक्ष के ग्यारहवें दिन शहर के अलग-अलग जगहों पर जुलूस निकाले जाते हैं और पिछोला झील गणगौर घाट पर लोग बाल कृष्ण (कृष्ण) को झूला झुलाते हैं।
शिव मंदिर,गिरौद,रायपुर

शिव मंदिर छत्तीसगढ़ राज्य के रायपुर जिले में गिरौद नगर में स्थित है। यह स्मारक छत्तीसगढ़ राज्य द्वारा संरक्षित है। जो धरसीवां विकास खंड मे आता है यह रायपुर शहर के पास स्थित है जो छत्तीसगढ़ के आदर्श ग्राम मे सम्मिलित है यह ग्राम औद्योगिक नगर मे स्थित है इस ग्राम मे २६ जनवरी को मंडाई मनाया जाता है।
शिप्रा नदी

शिप्रा नदी भारत की एक प्रमुख नदी हैं।

उदगम

इंदौर के काकराबडी से क्षिपा् का उद्गम स्थल है

नदी की लम्बाई (किलोमीटर मे)

इस नदी की लंबाई 195 किलोमीटर है।
पुनर्विवाह

शो के बारे में

पुनर्विवाह दो व्यक्तियों, आरती और यश, भोपाल, मध्य प्रदेश में सेट के बारे में एक कहानी है। आरती एक बेटा, अंश के साथ एक तलाकशुदा है। यश दो बेटियों, पायल और पालक के साथ एक विधुर है। ४ साल के बाद से आरती पति ने उसे छोड़ दिया और फिर उसे तलाक दे दिया। यश पत्नी, अर्पिता, ३ साल पहले मृत्यु हो गई। आरती ससुराल में है और यश परिवार उन्हें करने के लिए फिर से शादी करना चाहते हैं। कहानी उनके पुनर्विवाह के बाद आरती और यश के जीवन के बारे में है।
प्रदर्शन यंत्र

प्रदर्शन यंत्र (display device) ऐसा निर्गम यंत्र (आउटपुट यंत्र) होता है जिसमें सूचना दिखने वाले या (कम दृष्टि वाले लोगों के लिए) स्पर्श कर सकने वाले रूप में पर्दर्शित हो। टेलिविज़न और कम्प्यूटर मॉनिटर इसका एक उदाहरण है।
२८११ ईसा पूर्व

२८११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अवेश खान

अवेश खान (जन्म 13 दिसंबर 1996) एक भारतीय प्रथम श्रेणी के क्रिकेटर हैं। दिसंबर 2015 में उन्हें 2016 अंडर 19 क्रिकेट विश्व कप के लिए भारत की टीम में शामिल किया गया था।
अगैथोकोलीया

अगैथोकोलीया थियोट्रोपोस (यूनानी: Ἀγαθόκλεια Θεότροπος; विशेषण संभवतः मतलब देवी जैसी) एक इंडो-ग्रीक रानी थी जिस ने उत्तरी भारत के कुछ हिस्सों में दूसरी शताब्दी ईसा पूर्व में अपने बेटे स्त्रातो पहले के लिए रीजेंट के रूप में शासन किया था।

तारीख और वंशावली

पारंपरिक नज़रीया, जिसे टार्न द्वारा पेश किया गया और बोपारचाची ने देर बाद1998 में बचाव किया, यह है कि अगैथोकोलीया मेनैंडर पहले की विधवा थी। मेनैंडर की मृत्यु के बाद गृह युद्धों में, इंडो-ग्रीक साम्राज्य को विभाजित किया गया था, अगैथोकोलीया और उनके जवान पुत्र स्त्रातो गांधार और पंजाब के पूर्वी क्षेत्रों में खुद को बनाए रखा था। 
आधुनिक नज़रीया, जो आर सी सीनियर का था और शायद अधिक ठोस है न्यूज़माटिकल विश्लेषण पर आधारित है, यह सुझाव देता है कि अगैथोकोलीया बाद की रानी थी, शायद 110 ईसा पूर्व -100 बीसी या थोड़ी देर बाद से शासन किया था। इस मामले में, अगैथोकोलीया संभवतः एक और राजा की विधवा थी, संभवतः निकियास या थियोफिलस की। इस सूरत में, अगाथाकोलीया सिकंदर द ग्रेट के शासनकाल के बाद की अवधि में एक हेलेनिस्टिक किंगडम पर शासन करने वाली पहली महिलाएं में से एक थी।
जन्मोत्सव

जन्म के समय मनाये जाने का उत्सव जिसमें व्यक्ति मंगल शुभ कार्यो को करता है
चन्द्र नगर, इंदौर

माहौल

क्षेत्र में कई घर हैं, जो 3 क्षेत्र - 'ए-बी-सी.' में विभाजित हैं.

चन्द्र नगर में सोसायटी व फ्लैट्स

The rapid urbanisation of Indore has led to mushrooming of many societies all over the city, noted societies are now coming out.
There are many plots which are under the sell and more are coming out.

रहवासी संघ

चन्द्र नगर रहवासी संघ, एक समूह है जो की चन्द्र नगर की मूलभूत सुविधाए जैसे की बिजली, सडक, पानी इत्यादि के रखरखाव के लिए जिम्मेदार है.

गार्डन

२००६ में हाउसिंग सोसायटी द्वारा निर्मित सुंदर बाग़ (गार्डन) एक अद्भुत सौन्दर्य प्रदान करता है आस पास के इलाके में.

मंदिर

यहाँ एक भव्य मंदिर निर्मित है, जो कुछ सालों पहले ही स्थापित किया गया है. यहाँ सोसायटी के सभी मेम्बर, चाहे वे किसी भी धर्म के हो, एकजुट होकर सारे उत्सव को धूम धाम से मनाते हैं.

गरबा महोत्सव

विगत ३० वर्षों, से मंदिर प्रांगण में, गुजरती नृत्य महोत्सव गरबा का आयोजन, दुर्गा पूजन के समय आयोजित किया जाता है.

खान पान

यहाँ बहुत सी बेकरी, शौपिंग माल जैसे की मल्हार मेगा माल, सी-२१ माल हैं, इसी के साथ कई रेस्तरा भी है.
कांग्रेस समाजवादी दल

कांग्रेस समाजवादी दल (Congress Socialist Party (CSP)) भारत का एक राजनैतिक दल था जिसकी स्थापना 1934 में हुई थी। 
भारतीय समाजवादी नेता प्रथम महायुद्ध के बाद से ही समाजवाद का प्रचार कर रहे थे। परन्तु सविनय अवज्ञा आंदोलन (1930-33) की असफलता और सन् 1929 के आर्थिक संकट के समय पूँजीवादी देशों की दुर्गति तथा इन देशों में फासिज्म की विजय और दूसरी ओर सोवियत संघ की आर्थिक संकट से मुक्ति तथा उसकी सफलता, इन सब कारणों से अनेक राष्ट्रभक्त समाजवाद की ओर आकर्षित हुए। इनमें जयप्रकाश नारायण, आचार्य नरेंद्रदेव, मीनू मसानी, डॉ॰ राममनोहर लोहिया, कमलादेवी चट्टोपाध्याय, यूसुफ मेहर अली, अच्युत पटवर्धन और अशोक मेहता उल्लेखनीय हैं। इनका उद्देश्य भारतीय राष्ट्रीय कांग्रेस के मंच द्वारा समाजवादी ढंग से स्वराज्यप्राप्ति और उसके बाद समाजवाद की स्थापना था।
भारत को स्वतंत्रता मिलने के बाद कांग्रेस राष्ट्रीय शक्तियों का संयुक्त मोर्चा न रहकर एक राजनीतिक दल बन गई, अतः अन्य स्वायत्त और संगठित दलों को कांग्रेस से निकलना पड़ा। इनमें कांग्रेस समाजवादी दल भी था। उसने कांग्रेस शब्द को अपने नाम से हटा दिया। बाद में आचार्य कृपलानी द्वारा संगठित कृषक मजदूर प्रजापार्टी इसमें मिल गई और इसका नाम प्रजा सोशलिस्ट पार्टी हो गया, परन्तु डाक्टर राममनोहर लोहिया के नेतृत्व में समाजवादी दल का एक अंग इससे अलग हो गया और उसने एक समाजवादी पार्टी बना ली। इस समय प्रजा सोशलिस्ट और सोशलिस्ट पार्टी ने मिलकर संयुक्त सोशलिस्ट पार्टी बनाई। किन्तु संयुक्त सोशलिस्ट पार्टी के वाराणसी अधिवेशन (1965) में प्रजा सोशलिस्ट पार्टी ने अलग होकर पुनः अपना स्वतंत्र अस्तित्व कायम कर लिया। उसी समय अशोक मेहता के नेतृत्व में कुछ प्रजा सोशलिस्ट कार्यकर्ता कांग्रेस में शमिल हो गए हैं। द्वितीय महायुद्ध के बाद वह समाजवादी विचारधारा सोवियत तानाशाही का विरोध करती है तथा अपने को पाश्चात्य देशों के लोकतंत्रात्मक और विकासवादी समाजवाद के निकट पाती है।
शिवरी नारायण

शिवरी नारायण महानदी, शिवनाथ और जोंक नदी के त्रिधारा संगम के तट पर स्थित प्राचीन, प्राकृतिक छटा से परिपूर्ण और छत्तीसगढ़ की जगन्नाथपुरी`` के नाम से विख्यात कस्बा है। यह [[
]] के जांजगीर-चांपा जिला के अन्तर्गत आता है। यह बिलासपुर से ६४ कि. मी., राजधानी रायपुर से बलौदाबाजार से होकर १२० कि. मी., जांजगीर जिला मुख्यालय से 45 कि. मी., कोरबा जिला मुख्यालय से ११० कि. मी. और रायगढ़ जिला मुख्यालय से सारंगढ़ होकर ११० कि. मी. की दूरी पर अवस्थित है। 
अप्रतिम सौंदर्य और चतुर्भुजी विष्णु की मूर्तियों की अधिकता के कारण स्कंद पुराण में इसे श्री पुरूषोत्तम और श्री नारायण क्षेत्र कहा गया है। हर युग में इस नगर का अस्तित्व रहा है और सतयुग में बैकुंठपुर, त्रेतायुग में रामपुर और द्वापरयुग में विष्णुपुरी तथा नारायणपुर के नाम से विख्यात यह नगर मतंग ऋषि का गुरूकुल आश्रम और शबरी की साधना स्थली भी रहा है। भगवान श्रीराम और लक्ष्मण शबरी के जूठे बेर यहीं खाये थे और उन्हें मोक्ष प्रदान करके इस घनघोर दंडकारण्य वन में आर्य संस्कृति के बीज प्रस्फुटित किये थे। शबरी की स्मृति को चिरस्थायी बनाने के लिए 'शबरी-नारायण` नगर बसा है। भगवान श्रीराम का नारायणी रूप आज भी यहां गुप्त रूप से विराजमान हैं। कदाचित् इसी कारण इसे गुप्त तीर्थधाम`` कहा गया है। याज्ञवलक्य संहिता और रामावतार चरित्र में इसका उल्लेख है। भगवान जगन्नाथ की विग्रह मूर्तियों को यहीं से पुरी (उड़ीसा) ले जाया गया था। प्रचलित किंवदंती के अनुसार प्रतिवर्ष माघ पूर्णिमा को भगवान जगन्नाथ यहां विराजते हैं। 
प्राचीन काल से ही दक्षिण कौशल के नाम से जाने वाला यह क्षेत्र धार्मिक एवं सांस्कृतिक दृष्टि से अत्यंत समृध्द रहा है। यहां शैव, वैष्णव, जैन और बौद्ध धर्मो की मिली जुली संस्कृति रही है। छत्तीसगढ़ का यह क्षेत्र रामायणकालीन घटनाओं से भी जुडा हुआ है। इसे नारायण क्षेत्र या पुरूषोत्तम क्षेत्र के नाम से भी जाना जाता है। यह क्षेत्र शिवरी नारायण के नाम से जाना जाता है।छत्तीसगढ़ के जांजगीर जिला मुख्यालय से 45 किमी की दूरी पर मैकल पर्वत श्रृंखलाओ के मध्य शिवनाथ, जोंक और महानदी के संगम पर स्थित शिवरी नारायण को तीर्थ नगरी प्रयाग जैसी मान्यता मिली है। यहाँ पर छत्तीसगढ़ का प्रसिद्ध शिवरी नारायण मंदिर है। ऐसी मान्यता है कि वनवास काल में भगवान श्री राम को यहीं पर शबरी ने बेर खिलाये थे अत: शबरी के नाम पर यह शबरीनारायण हो गया और कालांतर मे इसका नाम बिगाडकर शिवरी नारायण पड गया। यहां पर शबरी के नाम से ईटों से बना प्राचिन मंदिर भी है। पर्यटन की दृष्टी से यह स्थल अत्यंत महत्वपूर्ण है। यहां अत्यंत प्राचीन मन्दिर समूह है। इनमे से कुछ मंदिर निम्नानुसार है:

शिवरीनारायण

इस मंदिर को बडा मंदिर एवं नरनारायण मंदिर भी कहा जाता है। उक्त मंदिर प्राचीन स्थापत्य कला एवं मुर्तिकला का बेजोड नमूना है। ऎसी मान्यता है कि इस मंदिर का निर्माण राजा शबर ने करवाया था। ९वीं शताब्दी से लेकर १२वीं शताब्दी तक की प्राचीन मुर्तियो की स्थापना है। मंदिर की परिधि १३६ फीट तथा ऊंचाई ७२ फीट है जिसके ऊपर १० फीट के स्वर्णीम कलश की स्थापना है शायद इसीलिये इस मंदिर का नाम बडा मंदिर भी पडा। सम्पूर्ण मंदिर अत्यन्त सुंदर तथा अलंकृत है जिसमे चारो ओर पत्थरों पर नक्काशी कर लता वल्लरियों व पुष्पों से सजाया गया है। मंदिर अत्यंत भव्य दिखायी देता है।
उदिता गोस्वामी

पूर्व जीवन

गोस्वामी का जन्म देहरादून, उत्तराखण्ड में हुआ, उनके पिता बनारस (अब वाराणसी), उत्तर प्रदेश से हैं और उनकी माँ शिलांग, मेघालय से हैं। 
उन्होंने अपना बचपन काठमांडू, नेपाल में बिताया।

वृत्ति

वो अहमद खान के संगीत क्या खूब लगती हो के रिमिक्स विडियो संगीत में उपेन पटेल के साथ काम किया।
अब्दुल कवी देसनावी

प्रारंभिक जीवन

देसनावी का जन्म बिहार राज्य के नालंदा जिले के तहत ब्लॉक अस्थवान के देसान गांव में हुआ था। इनका जन्म एक मुस्लिम विद्वान सुलेमान नदवी के परिवार में हुआ, जोकि मुहम्मद के एक मान्यता प्राप्त इतिहासकार और जीवनी लेखक के वंशज होने का दावा करते थे। देसनावी सैयद मोहम्मद सईद रजा के पुत्र थे, जो सेंट जेवियर्स कॉलेज, मुंबई में उर्दू, अरबी और फारसी भाषाओं के प्रोफेसर थे। देसनावी के दो भाई, बड़े प्रोफेसर सैयद मोही रजा और छोटे सैयद अब्दुल वाली देसनावी थे।
देसनवी ने बिहार के आरा शहर से अपनी प्राथमिक शिक्षा पूरी की। उसके बाद उन्होंने सेंट जेवियर्स कॉलेज, मुंबई से स्नातक और स्नातकोत्तर पूर्ण किया। वे फरवरी 1961 में सैफिया पोस्ट ग्रेजुएट कॉलेज में उर्दू विभाग में प्रध्यापक बन गए। वह सैफिया कॉलेज के उर्दू विभाग के प्रोफेसर और प्रमुख बने। वह भारत और उर्दू दुनिया में एक प्रसिद्ध साहित्यिक व्यक्ति थे।
भोपाल में आज के कई विद्वान, कवि, और शिक्षक उनके छात्र रह चुके है, और कई अन्य छात्रों ने उनके मार्गदर्शन में पीएचडी डिग्री प्राप्त की। 7 जुलाई 2011 को भोपाल, भारत में उनकी मृत्यु हो गई।
सिद्धार्थ निगम

जीवनी

सिद्धार्थ निगम का जन्म 2000 इलाहाबाद हुआ था।
२८६९ ईसा पूर्व

२८६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वामदेव शास्त्री

वामदेव शास्‍त्री अथवा डेविड फ्राली (१९५०-) वैदिक परम्परा के प्रमुख बुद्धिजीवी हैं। वह फल ज्योतिष और आयुर्वेद दोनों में प्रवीण हैं। अमेरिका के साण्टा फे नगर से वह अमेरिकन वैदिक इन्स्टीट्यूट नामी संस्था चलाते हैं। 
वह मूलतः अमेरिकी हैं और उन्होंने हिन्दू धर्म अपना लिया है।

जीवन

उन्होंने आयुर्वेद और वैदिक संस्कृति पर विशेष कार्य किया है।
वे पश्चिम के कुछ उन चुने हुए वेदाचार्यों में हैं जिनकी वेदों के महापंडित के रूप में मान्यता एवं प्रतिष्ठा है। उनके ज्ञान की विस्तृत परिधि में आयुर्वेद, वैदिक-ज्योतिष, तंत्र, योग तथा वैदिक दर्शन समाहित है। उनके अध्ययन का मुख्य आधार वेद हैं और उसमें अधुनातन पुरातात्विक अन्वेषणों के आलोक में भारत के प्राचीन इतिहास एवं वेदों का आलोचनात्मक अध्ययन भी जुड़ा हुआ है। पिछले पंद्रह वर्षों में उन्होंने दस से भी अधिक ग्रंथों का लेखन किया है। भारत एवं अमरीका की अनेक पत्र-पत्रिकाओं में विभिन्न विषयों पर उनके लेख प्रकाशित हुए हैं। भारत में वेदों पर उनके भाष्य एवं अनुवादों की आध्यात्मिक और विद्वत् समुदाय में यथोचित मान्यता हुई है। आजकल वे सांटा फे, न्यू मेक्सिको 87504-8356 (यूएसए) में अमेरिकन इंस्टीट्यूट ऑफ वैदिक स्टडीज के निदेशक हैं।
डेविड फ्राली भारतीय आध्यात्म, संस्कृति और हिंदू-धर्म के एक अद्यतन उत्कृष्ट चिंतक हैं। विभिन्न धर्मों और आध्यात्मिक मूल्यों का जितना मार्मिक और निर्भीक तुलनात्मक अध्ययन प्रस्तुत किया है, उससे आपके गहन अध्ययन और गंभीर चिंतन पर प्रकाश डालता है। अभारतीय होते हुए भी हिंदू धर्म के उदात्त तत्वों को महत्ता प्रदान करने की जो आकुलता इनमें दिखाई देती है, वह किसी बिरले भारतीय में ही विद्यमान हो सकती है।
यूटीसी+५:४०

यूटीसी+५:४० या समन्वयित विश्वव्यापी समय +5:40 एक ऐतिहासिक समय है, जो 1986 तक नेपाल के काठमाण्डू में उपयोग किया जाता रहा। जो कि 85°19'E या 5:41:16 है। लेकिन 1986 के बाद यहाँ यूटीसी +5:45 का उपयोग होने लगा।
मीरीखील

भूगोल

मीरीखील भूजपुर इउनियन का एक गाँव हे. और भूजपुर चटगाँव जिला का फटिकचढ़ि थाना का एक इउनियन हे.

इतिहास

सीएस (CCCC-Cadestal Survey) जरीप के वक्त यहाँ मीर मुहम्मद सना नाम क एक जमीदार थे। कहा जता हे उन्हीं के नाम से इस गावों का नाम मीरीखील हुआ। इस से पहले इस गावों का नाम गाछबाढ़िया हुआ करते थे। गाछबाढ़िया प्राथमिक बिद्यालय और गाछबाढ़िया बील अभि तक उसी का याद दिलाता हे.

बाजार

फकीर हाट गावों का सबसे बढ़ा बाजार हे .

क्रृति ब्याक्तित्त्व

मौलाना सुल्तान अहमद
लुफ़्थान्सा

स्लोगन

लुफ्तांसा का स्लोगन “नॉनस्टॉप यू” काफी पसंद किया जाने वाला स्लोगन हैं।
वर्ष २०१४ तक इस कंपनी में काम करने वाले कर्मचारियों की संख्या 118,२१४ थी। ये किसी भी एयर लाइन कंपनी के बहुत बड़ी कर्मचारियों की संख्या हैं।
इसके आधिकारिक वेबसाइट का नाम डब्लू डब्लू डब्लू.लुफ्थांसा.कॉम हैं।
जिष्णु

अवतार

जिष्णु को सामान्यतः कई पुराणों में भगवान विष्णु के अवतार के रूप में बताया गया है।
तंदूरी पाककला

तंदूरी पाककला मिट्टी की बेलनाकार भट्टी या तंदूर में लकड़ी के कोयले की आंच पर भोजन पकाने की एक पद्धति है।

स्वरूप एवं उपयोगिता

विशाल कलश की आकृति वाला तंदूर कम से कम एक मीटर ऊंचा और प्राय: गर्दन तक जमीन में धंसा होता है। ऐसा माना जाता है कि तंदूरी पाककला का जन्म फारस में हुआ, जहां से यह किसी एक या अन्य रूप में सम्पूर्ण भारत में लोकप्रिय हो गई। तंदूर को गरम करने के लिए इसमें लकड़ी या कोयले की आग घंटों तक जलाकर रखी जाती है। मसालेदार कबाब (मांस) को दहि और मसाले में लपेटकर लोहे की पतली छड़ों में पिरोकर गरम तंदूर में रखकर पकाया जाता है। यह पकाकर तंदूरी रंग का (सुर्ख नारंगी लाल) हो जाता है, तब इसमें प्राकृतिक वनस्पति रंग मिलाया जाता है। गेहूं के आटे से बना अंडाकार नान (रोटी) तंदूर की भीतरी दीवार पर लगाकर पकाया जाता है। तंदूरी मुर्गा तंदूरी पाककला सर्वाधिक लोकप्रोय व्यंजन है। पंख वगैरह साफ करने के बाद पूरा मुर्गा तंदूर में जल्दी ही भून जाता है।

प्रचलन

इसका प्रचलन लखनऊ के नवाब और हैदराबाद के निज़ाम के समय में सर्वाधिक था, जिसकी झलक आज भी लखनवी और हैदराबादी व्यंजन बनाने में इस्तेमाल होता है।
क्रिस्मस ट्री

क्रिस्मस ट्री एक सजा हुआ सदाबहार शंकुधारी वृक्ष होता है। यह वास्तविक या नकली भी हो सकता है। ये वृक्ष ईसाई धर्म के प्रमुख त्योहार क्रिस्मस के अवसर पर तैयार किया जाता है। इसे सजाने के लिए मोमबत्तियों, फूल, विद्युत लड़ियों की झालरों, उपहार (गिफ़्ट्स), घंटियों और कई अन्य प्रकार की साज सज्जा से सजाया जाता है।
इंटर-प्रांतीय चैम्पियनशिप

पृष्ठभूमि

आयरलैंड क्रिकेट टीम को अंतरराष्ट्रीय स्तर पर हाल ही में बड़ी सफलता मिली है जिसने देश में इस खेल की लोकप्रियता को बढ़ाया है। उन्होंने पाकिस्तान और बांग्लादेश (2007 क्रिकेट विश्व कप) और इंग्लैंड (2011 क्रिकेट विश्व कप) जैसी टीमों को परेशान करने के बाद एक विशाल हत्यारे की प्रतिष्ठा अर्जित की थी। प्रमुख अंतरराष्ट्रीय टूर्नामेंट में उनके अच्छे प्रदर्शन का मतलब था कि क्रिकेट आयरलैंड ने खुले तौर पर अंतर्राष्ट्रीय क्रिकेट परिषद के लिए  टेस्ट मैच की स्थिति के लिए बोली लगाई थी। फिर भी, आयरलैंड के लिए खेल के शिखर तक खेलने के लिए मुख्य ठोकरें लगाए गए एक सड़क ब्लॉक में से एक, घर में प्रथम श्रेणी के बुनियादी ढांचे की कमी थी, अन्य बातों के अलावा। अगस्त 2011 के आरंभ में, क्रिकेट आयरलैंड ने एक घरेलू प्रथम श्रेणी टूर्नामेंट की योजना बनाई थी। जनवरी 2012 में, क्रिकेट आयरलैंड ने महत्वाकांक्षी 'विजन 2020' योजना की घोषणा की, जिसमें 2015 तक प्रथम श्रेणी की संरचना की स्थापना की घोषणा की और 2020 तक टेस्ट की स्थिति की उपलब्धि। इसने देश भर में प्रतिभाशाली खिलाड़ियों को खोजने के लिए और देश में घास के मैदान को सुधारने के लिए क्रिकेट अकादमी पर काम करना शुरू किया। पहली बार पेशेवर संपर्क, केंद्रीय, ए, बी और सी के साथ स्थापित किए गए थे। एड जॉयस, इयोन मोर्गन और बॉयड रैंकिन जैसे टेस्ट क्रिकेट खेलने की आशा में इंग्लैंड के लिए जाने वाले अपने स्टार क्रिकेटरों के प्रवाह को रोकने के लिए टेस्ट की स्थिति के लिए आंशिक रूप से स्थापित किया गया था। सेटाण्ट स्पोर्ट्स के साथ एक साक्षात्कार में रिचर्ड होल्डवर्थ के मुताबिक, सीआई नवंबर 2012 के अनुसार सामरिक प्रगति से खुश है। दिसंबर 2012 में, आयरलैंड को देश में कुलीन घरेलू प्रतियोगिताओं की स्थापना के लिए आईसीसी से बढ़ रहे धन के रूप में 1.5 मिलियन डॉलर की वृद्धि हुई।

स्वरूप

टूर्नामेंट डबल राउंड-रॉबिन प्रारूप में खेले जाते हैं, प्रत्येक टीम प्रत्येक बार एक-दूसरे के साथ खेलती है, घर पर एक बार और एक बार दूर।

ऑल-टाइम रिकॉर्ड्स

(2014 के सत्र के अंत में सभी रिकॉर्ड सही हैं)
गलोंग

गलोंग, भारत की एक प्रमुख जनजाति हैं।
हिन्दी तारामंडल

हिन्दी या इन्डस (अंग्रेज़ी: Indus) खगोलीय गोले के दक्षिणी भाग में स्थित एक तारामंडल है।

तारे

हिन्दी तारामंडल का सब से रोशन तारा अल्फ़ा इंडी (α Indi) है जिसकी रोशनी (सापेक्ष कान्तिमान) 3.11 मैग्नीट्यूड है। इस तारामंडल का एक और तारा ऍप्सिलॉन इंडी (ε Indi) है जो पृथ्वी से 11.82 प्रकाश वर्ष दूर है और जिसमें भूरे बौनों का एक जोड़ा है।
कुल मिलकर इस तारामंडल में बायर नामांकन वाले 16 तारे हैं, जिनमें से 3 मुख्य हैं और 2 के इर्द-गिर्द ग़ैर-सौरीय ग्रह परिक्रमा करते पाए गए हैं।
हस्तिनापुर

इतिहास

महाभारत काल में हस्तिनापुर कुरु वंश के राजाओं की राजधानी थी। हिंदू इतिहास में हस्तिनापुर के लिए पहला संदर्भ सम्राट भरत की राजधानी के रूप में आता है। महा काव्य महाभारत में वर्णित घटनाए हस्तिनापुर में घटी घटनाओ पर आधारित है।
हस्तिनापुर मुगल शासक बाबर ने भारत पर आक्रमण के दौरान हमला किया था और वहाँ के मंदिरों पर तोपों से बमबारी की थी। मुग़ल काल में हस्तिनापुर पर नैन सिंह का शासन था जिसने हस्तिनापुर में और चारों ओर कई मंदिरों का निर्माण किया।

वर्तमान स्थिति

वर्तमान में हस्तिनापुर उत्तर प्रदेश के दोआब क्षेत्र में स्थित एक शहर, हस्तिनापुर है, जो मेरठ से ३७ किलोमीटर और दिल्ली से ११० किमी दूर है। यह २९ डिग्री ०९'३१.५०" डिग्री उत्तर और ७७ डिग्री ५९'१९.४६" पूर्व (29.17°N 78.02°E) में स्थित है। यह समुद्र तल से २०२ मीटर (६६२ फीट) की औसत ऊंचाई है। हस्तिनापुर दिल्ली से १०६ किलोमीटर दिल्ली-मेरठ-पौड़ी (गढ़वाल) राष्ट्रीय राजमार्ग ११९ पर है। यह पंडित जवाहर लाल नेहरू द्वारा 6 फ़रवरी १९४९ को पुनर्स्थापना हुई एक एक छोटी सी बस्ती है, जहाँ लगभग ३३,००० लोगों की आबादी है।

संक्षिप्त इतिहास

ऐतिहासिक विवरण: हस्तिनापुर = हस्तिन (हाथी) + पुरा (शहर) = हाथियों का शहर. इस जगह का इतिहास महाभारत के काल से शुरू होता है। यह भी शास्त्रों में गजपुर, हस्तिनापुर, नागपुर, असंदिवत, ब्रह्मस्थल, शांति नगर और कुंजरपुर आदि के रूप में वर्णित है। सम्राट अशोक के पौत्र, राजा सम्प्रति ने यहाँ अपने साम्राज्य के दौरान कई मंदिरों का निर्माण किया है। प्राचीन मंदिर और स्तूप आज यहाँ नहीं हैं। हस्तिनापुर शहर पवित्र नदी गंगा के किनारे पर स्थित था।
हस्तिनापुर में खुदाई १९५० के दशक में भारतीय पुरातत्व सर्वेक्षण के बी.बी. लाल द्वारा किया गया।
मवलाई विधानसभा निर्वाचन क्षेत्र

मवलाई विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक प्रोसेस टी॰ सावकमी हैं।
कोरोना द्रव्य उत्क्षेपण

कोरोना द्रव्य उत्क्षेपण (coronal mass ejection) सूरज के कोरोना से एक असामान्य रूप से बड़ी प्लाज़्मा और उस से सम्बन्धित चुम्बकीय क्षेत्र की मात्रा को अंतरिक्ष में फेंक दिये जाने की परिघटना को कहते हैं। यह अक्सर सौर प्रज्वालों (solar flares) के बाद होता है और सौर उभार (solar prominence) के उमड़ावों के साथ देखा जाता है। इसमें फेंका गया प्लाज़्मा सौर पवन का भाग बन जाता है और कोरोनादर्शी में देखा जा सकता है।